  Виталий Пронин Арня вискын Удмурт Республикалэн Тӧроез Александр Соловьёв пумиськылӥз «Удмурт Кенешысь» азьветлӥсьёсын. А. Соловьёв пыр-поч валэктӥз туннэ нуналлы шаерамы югдурез.А. Соловьёв пыр-поч валэктӥз туннэ нуналлы шаерамы югдурез. Жаляса верано, Россилы пумит санкциос асьме республикамы вылын но шӧдӥсько, бюджетэ коньдон ӧжыт люкаське. Соин ик уксёез туж шыръяса кутоно. Александр Васильевич пусйиз: азьланяз но бадӟым саклык висъяськоз сюрес лэсьтонлы, школаос пуктонлы, покчи но шоро-куспо бизнеслы юрттӥськонлы, гуртъёсысь экономикаез ӝутонлы но мукет. Вератэк ӧз кельты Ижкар городэ быръёнъёсты но. Капчи, пе, уз луы. Угось шаерамы вуо кинлэн ке заказэзъя ужась палэнысь адямиос, коньдон. Со дыре ик асьме партиос мае ке куспазы люкыны кутско. Мае люконэз? Республикамы сотэк но пичи, ваньмылы огазе кариськыса ужано, ӧтиз Тӧро. Ӝутэмын вал кун кылъёс сярысь законэ воштонъёс пыртон, К. Герд нимо гимназилы юрттон, удмурт учебникъёсты сертифицировать карон, удмурт культурая центр усьтон но трос мукет ужпумъёс.Асьсэ мылкыдъёссэс кисьтӥзы «кенешчиос» но. Вераськонэз валтӥз «Удмурт Кенеш» огазеяськонлэн кивалтӥсез Игорь Семёнов. Вераськон меӵак но лулысь-сюлмысь пӧрмиз. Ӝутэмын вал кун кылъёс сярысь законэ воштонъёс пыртон, К. Герд нимо гимназилы юрттон, удмурт учебникъёсты сертифицировать карон, удмурт культурая центр усьтон, удмурт изданиосты паськытгес вӧлмытон, шаерысьтымы но солэн палэнысьтыз удмурт егитъёсты огазеясь Форум («Селигер» выллем) ортчытъян сярысь но трос мукет ужпумъёс. Вуоно арын февраль толэзе радъяськоз вань удмуртъёслэн 13-тӥ ӧтчамзы. Сое ортчытонъя оргкомитетэн «кенешчиос» дэмлазы Александр Соловьёвлы. Удмуртилэн Тӧроез соглаш кариськиз. Пусйыны кулэ, Александр Васильевич «Удмурт Кенешлэн» исполкомаз пырисьёсын арлы быдэ пумиськылэ. Таиз вераськон 2 часлэсь кема кыстӥськиз. Елена Васильева Теги: Удмурткенеш ужпум  